NORAKSTS

|  |  |
| --- | --- |
| 25.04.2019. | Nr.5/6 |

**PAŠVALDĪBAS FUNKCIJAS NODOŠANA  
SABIEDRĪBAI AR IEROBEŽOTU ATBILDĪBU “ZEMGALES EKO”**

(ziņo I.Škutāne)

**Atklāti balsojot: PAR – 11** (A.Rāviņš, V.Ļevčenoks, M.Buškevics, D.Olte, I.Bandeniece, A.Garančs, J.Strods, I.Jakovels, S.Stoļarovs, A.Eihvalds, A.Rublis), **PRET- 1** (L.Zīverts), **ATTURAS – 1** (G.Kurlovičs),

Saskaņā ar Valsts pārvaldes iekārtas likuma 40.panta pirmo daļu, likuma “Par pašvaldībām” 6. panta otro punktu un [8.pantu](https://m.likumi.lv/ta/id/57255-par-pasvaldibam#p43), ar mērķi optimizēt [Dzīvnieku aizsardzības likuma](https://m.likumi.lv/ta/id/14940-dzivnieku-aizsardzibas-likums) [8.panta](https://m.likumi.lv/ta/id/14940-dzivnieku-aizsardzibas-likums#p8) trešajā daļā un [39.pant](https://m.likumi.lv/ta/id/14940-dzivnieku-aizsardzibas-likums#p39)ā noteikto pašvaldības funkcijas izpildi dzīvnieku labturības jomā,

**JELGAVAS PILSĒTAS DOME NOLEMJ:**

1. Nodot SIA „Zemgales EKO” pašvaldības funkciju - organizēt Jelgavas pilsētas pašvaldības administratīvajā teritorijā:
   1. klaiņojošo vai bezpalīdzīgā stāvoklī nonākušo dzīvnieku izķeršanu un, ja nepieciešams, eitanāziju, kā arī savvaļas dzīvnieku līķu savākšanu un iznīcināšanu;
   2. pirmās neatliekamās veterinārmedicīniskās palīdzības sniegšanu atrastajiem bezpalīdzīgā stāvoklī nonākušajiem dzīvniekiem.
2. Jelgavas pilsētas pašvaldības iestādei „Pilsētsaimniecība” nodot SIA “Zemgales EKO” visus ar funkcijas veikšanu saistītos dokumentus.
3. Lēmums stājas spēkā 2019.gada 1.jūlijā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 25.aprīlī